

**POROČILO MINISTRSTVA ZA FINANCE O OPRAVLJENIH POSTOPKIH INŠPEKCIJSKEGA NADZORA NAD PORABO SREDSTEV DRŽAVNEGA PRORAČUNA**

**V OBDOBJU OD 1.7. DO 31.12.2018**

**Ljubljana, marec 2019**

**Kazalo**

[I. UVOD 3](#_Toc3301030)

[I.1. Pravne podlage za izvajanje nalog proračunske inšpekcije 3](#_Toc3301031)

[I.2. Inšpekcijske naloge na podlagi Zakona o javnih financah 4](#_Toc3301032)

[I.2.1. Stranke v postopku inšpekcijskega nadzora 5](#_Toc3301033)

[I.2.2. Ukrepi v postopku inšpekcijskega nadzora 5](#_Toc3301034)

[I.2.3. Poročanje proračunskih uporabnikov o realizaciji predlogov ukrepov 5](#_Toc3301035)

[I.2.4. Javna objava poročil, odločb in zapisnikov proračunske inšpekcije 6](#_Toc3301036)

[II. LETNI NAČRT DELA PRORAČUNSKE INŠPEKCIJE ZA LETO 2018 7](#_Toc3301037)

[II.1. Priprava letnega načrta dela 7](#_Toc3301038)

[II.2. Izvajanje letnega načrta dela za leto 2018 7](#_Toc3301039)

[II.2.1. Redni inšpekcijski nadzori 8](#_Toc3301040)

[II.2.2. Reševanje prijav in inšpekcijski nadzori, izvedeni na podlagi prijav in pobud 9](#_Toc3301041)

[II.3. Vodenje prekrškovnih postopkov in odkrivanje sumov storitve kaznivih dejanj 10](#_Toc3301042)

[III. ANALIZA IZVEDENIH INŠPEKCIJSKIH NADZOROV 12](#_Toc3301043)

[III.1. Vrste proračunskih uporabnikov in obseg nadziranih proračunskih sredstev 12](#_Toc3301044)

[III.2. Ugotovljene nepravilnosti, ukrepi in predlogi za njihovo odpravo 14](#_Toc3301045)

[III.3. Učinki izvedenih inšpekcijskih nadzorov in ukrepov na porabo proračunskih sredstev 16](#_Toc3301046)

[IV. POVZETEK IZVEDENIH NADZOROV, UGOTOVLJENIH NEPRAVILNOSTI IN SPREJETIH UKREPOV 18](#_Toc3301047)

Priloga: ZAPISNIKI-II-2018.zip

# UVOD

Poročilo Ministrstva za finance o opravljenih postopkih inšpekcijskega nadzora nad porabo sredstev državnega proračuna v obdobju od 1.7. do 31.12.2018 je pripravljeno na podlagi 106. člena Zakona o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617 in [13/18](http://www.uradni-list.si/1/objava.jsp?sop=2018-01-0544)), ki določa, da Ministrstvo za finance o opravljenem nadzoru, ugotovitvah in odločitvah obvešča Vlado Republike Slovenije in Računsko sodišče Republike Slovenije, Vlada Republike Slovenije pa polletno Državni zbor Republike Slovenije.

Poročilo je pripravil Urad Republike Slovenije za nadzor proračuna, ki kot organ v sestavi Ministrstva za finance izvaja naloge proračunskega inšpekcijskega nadzora. Opravljanje nalog proračunskega inšpekcijskega nadzora je organizirano v Sektorju proračunske inšpekcije.

V poročilu so prikazani zbirni podatki o nadzorih, izvedenih v obdobju od 1.7. do 31.12.2018, ter osnovni podatki o posameznih nadzorih. Podrobni podatki so razvidni iz zapisnikov o opravljenih nadzorih, ki so v prilogi tega poročila, dostopni pa so tudi na povezavah, navedenih v točki IV. tega poročila.

## I.1. Pravne podlage za izvajanje nalog proračunske inšpekcije

Urad RS za nadzor proračuna oziroma proračunska inšpekcija je določena kot inšpekcijski ali prekrškovni organ v večjem številu predpisov, in sicer:

* v **Zakon o javnih financah (ZJF)** kot inšpekcijski in prekrškovni organ,
* v **Zakonu o preglednosti finančnih odnosov in ločenem evidentiranju različnih dejavnosti** **(ZPFOLERD-1)** kot inšpekcijski organ,
* v **Zakonu o financiranju občin (ZFO-1)** kot prekrškovni organ v zvezi s kršitvami 18. člena tega zakona,
* v vsakokratnem **Zakonu o izvrševanju proračunov Republike Slovenije** kot inšpekcijski in prekrškovni organ v zvezi s kršitvami posameznih določb tega zakona,
* v **Zakonu o šolski prehrani (ZŠolPre-1)** kot inšpekcijski organ v zvezi z izvajanjem nadzora nad namenskostjo porabe sredstev po tem zakonu,
* v **Zakonu o lekarniški dejavnosti (ZLD-1)** kot inšpekcijski in prekrškovni organ v zvezi z razpolaganjem oziroma načinom porabe prihodkov nad odhodki;
* v **Zakonu o poslancih (ZPos),** **Zakonu o funkcionarjih v državnih organih (ZFDO), Zakonu o ustavnem sodišču (ZUstS), Zakonu o računskem sodišču (ZRacS-1) in Zakonu o varuhu človekovih pravic (ZVarCP)** kot prekrškovni organ v zvezi z uveljavljanjem pravice do nadomestila.

V letu 2017 je proračunska inšpekcija s sprejetjem **Zakona o interventnih ukrepih za zagotovitev finančne stabilnosti javnih zdravstvenih zavodov, katerih ustanovitelj je Republika Slovenija (ZIUFSZZ),** dobila tudi pristojnost inšpekcijskega nadzora nad izvajanjem določb II. poglavja zakona in pristojnost vodenja postopka o prekršku v zvezi s kršitvami tega zakona.

## I.2. Inšpekcijske naloge na podlagi Zakona o javnih financah

Osnovna in s tem tudi najobsežnejša naloga proračunske inšpekcije je inšpekcijski nadzor nad izvajanjem Zakona o javnih financah (ZJF) in drugih predpisov, ki urejajo poslovanje s sredstvi proračuna Republike Slovenije.

Cilj izvajanja proračunskega inšpekcijskega nadzora je zagotavljanje izvajanja Zakona o javnih financah in drugih predpisov, ki urejajo poslovanje s sredstvi proračuna Republike Slovenije, zagotavljanje pravilnega in zakonitega poslovanja proračunskih uporabnikov pri porabi sredstev proračuna, ugotavljanje morebitnih nepravilnosti in sprejemanje ustreznih ukrepov s ciljem odprave ugotovljenih nepravilnosti, izboljšanja poslovanja s sredstvi proračuna in preprečevanja nepravilnosti.

Na izvajanje inšpekcijskega nadzora se nanašajo členi 102. do 106. ZJF, ki določajo:

* področje izvajanja nadzora,
* osebe, ki opravljajo inšpekcijski nadzor (proračunski inšpektorji),
* naloge proračunskih inšpektorjev,
* odgovornost proračunskih inšpektorjev,
* obveznost stalnega usposabljanja proračunskih inšpektorjev,
* stranke v postopku,
* obveznosti proračunskih uporabnikov in drugih prejemnikov sredstev državnega proračuna pri izvajanju inšpekcijskega nadzora,
* posebna pooblastila proračunskih inšpektorjev (ukrepe),
* pritožbeni organ in
* obveznost polletnega poročanja.

Za postopkovna vprašanja, ki niso urejena v ZJF, proračunska inšpekcija pri izvajanju inšpekcijskega nadzora uporablja določbe **Zakona o splošnem upravnem postopku** (Uradni list RS, št. [24/06](http://www.uradni-list.si/1/objava.jsp?sop=2006-01-0970) – UPB, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251) in [82/13](http://www.uradni-list.si/1/objava.jsp?sop=2013-01-3034); ZUP) in posamezne določbe **Zakona o inšpekcijskem nadzoru** (Uradni list RS, št. [43/07](http://www.uradni-list.si/1/objava.jsp?sop=2007-01-2353) – uradno prečiščeno besedilo in [40/14](http://www.uradni-list.si/1/objava.jsp?sop=2014-01-1619); ZIN), ki se od uveljavitve novele zakona ZIN-B 6.6.2014 uporabljajo za proračunsko inšpekcijo.

Pri vodenju prekrškovnega postopka v zvezi s prekrški po ZJF proračunska inšpekcija kot postopkovni predpis uporablja **Zakon o prekrških** (Uradni list RS, št. [29/11](http://www.uradni-list.si/1/objava.jsp?sop=2011-01-1376) – uradno prečiščeno besedilo, [21/13](http://www.uradni-list.si/1/objava.jsp?sop=2013-01-0786), [111/13](http://www.uradni-list.si/1/objava.jsp?sop=2013-01-4126), [74/14](http://www.uradni-list.si/1/objava.jsp?sop=2014-01-3062) – odl. US, [92/14](http://www.uradni-list.si/1/objava.jsp?sop=2014-01-3705) – odl. US, [32/16](http://www.uradni-list.si/1/objava.jsp?sop=2016-01-1364) in [15/17](http://www.uradni-list.si/1/objava.jsp?sop=2017-01-0740) – odl. US; ZP-1).

Skladno s 102. členom ZJF proračunska inšpekcija izvaja inšpekcijski nadzor nad izvajanjem tega zakona in predpisov, ki urejajo poslovanje s sredstvi državnega proračuna. S tem zagotavlja izvajanje inšpekcijskega nadzora nad več kot 9 milijardami proračunskih sredstev letno in nad več kot 800 neposrednimi in posrednimi proračunskimi uporabniki, ki prejemajo sredstva iz državnega proračuna.

Proračunska inšpekcija nima pristojnosti izvajanja inšpekcijskega nadzora nad sredstvi proračunov občin in nad lastnimi sredstvi proračunskih uporabnikov.

Naloge inšpekcijskega nadzora skladno s 102. členom ZJF opravljajo proračunski inšpektorji kot delavci s posebnimi pooblastili. Proračunski inšpektorji samostojno opravljajo naloge inšpekcijskega nadzora, izdajajo zapisnike, odločbe in sklepe v upravnem postopku in odrejajo druge ukrepe, za katere so pooblaščeni.

Proračunski inšpektorji obravnavajo tudi prijave, pritožbe, sporočila in druge vloge v zadevah iz svoje pristojnosti in vlagatelje na njihovo zahtevo obveščajo o svojih ukrepih. Za pravilno in pravočasno opravljanje oziroma opustitev nalog v okviru danih pooblastil so proračunski inšpektorji odgovorni predstojniku urada. Proračunski inšpektorji se morajo stalno usposabljati za opravljanje svojih nalog.

## I.2.1. Stranke v postopku inšpekcijskega nadzora

Skladno s 103. členom zakona so stranke v inšpekcijskem postopku **neposredni ali posredni uporabniki državnega ali občinskega proračuna za sredstva, prejeta iz državnega proračuna**.

Posredni proračunskih uporabniki občinskih proračunov, ki ne prejemajo sredstev iz proračuna RS, ne morejo biti stranke v postopku inšpekcijskega nadzora.

Prav tako ne morejo biti stranke v postopku inšpekcijskega nadzora drugi prejemniki sredstev proračuna RS, ki niso proračunski uporabniki, ne glede na to pa morajo proračunskemu inšpektorju omogočiti opravljanje inšpekcijskega nadzora za sredstva, pridobljena iz državnega proračuna.

## I.2.2. Ukrepi v postopku inšpekcijskega nadzora

V kolikor pri opravljanju inšpekcijskega nadzora proračunski inšpektor ugotovi, da je bil kršen zakon, predpis ali posamičen akt, katerega izvajanje nadzoruje, ima pravico in dolžnost postopati oziroma **ukrepati v okviru določb prvega in drugega odstavka 104. člen ZJF (posebna pooblastila)**.

Proračunski inšpektor glede na vrsto ugotovljene nepravilnosti in glede na njene posledice izda odločbo za vzpostavitev zakonitega stanja, v zapisniku predlaga pristojnemu organu sprejem ustreznih ukrepov, uvede postopek o prekršku iz svoje pristojnosti, predlaga drugemu pristojnemu organu uvedbo postopka o prekršku ali poda ovadbo pristojnemu organu za kazniva dejanja, ki se preganjajo po uradni dolžnosti **(ukrepi na podlagi prvega odstavka 104. člena ZJF).**

V kolikor pri opravljanju inšpekcijskega nadzora ugotovi nepravilnosti, za katere oceni, da jih proračunski uporabnik lahko odpravi z ustreznimi ukrepi v poslovanju, mu v inšpekcijskem zapisniku poda predlog oziroma priporočilo za sprejem ustreznih ukrepov v poslovanju **(predlogi ukrepov na podlagi drugega odstavka 104. člena ZJF).**

## I.2.3. Poročanje proračunskih uporabnikov o realizaciji predlogov ukrepov

Proračunski uporabnik, ki mu proračunski inšpektor na podlagi **drugega odstavka 104. člena ZJF** v zapisniku predlaga sprejem ustreznih ukrepov v poslovanju, je dolžan v roku, ki ga določi inšpektor, **poročati o realizaciji predlaganih ukrepov** za odpravo ugotovljenih nepravilnosti in pomanjkljivosti.

Rok za poročanje določi proračunski inšpektor po svoji presoji, pri čemer upošteva objektivne okoliščine posameznega primera, predvsem pa čas, ki je realno potreben za realizacijo predlaganih ukrepov.

Rok praviloma ni krajši od 30 in ne daljši od 90 dni, če pa proračunski uporabnik vloži pisno vlogo za podaljšanje roka, ki jo ustrezno utemelji, mu proračunski inšpektor lahko rok podaljša.

Inšpektor spremlja realizacijo ukrepov, dokler jih nadzirani proračunskih uporabnik v celoti ne realizira. V primeru, da jih ne realizira v roku, ki je določen v zapisniku, niti ne zaprosi za podaljšanje roka, ga inšpektor pisno pozove k poročanju.

## I.2.4. Javna objava poročil, odločb in zapisnikov proračunske inšpekcije

Proračunska inšpekcija na spletni strani urada javno objavlja vsa polletna poročila o opravljenih postopkih inšpekcijskega nadzora nad porabo sredstev proračuna Republike Slovenije od 1.1.2007 dalje.

Skladno s priporočilom Inšpekcijskega sveta, ki je bilo dano vsem inšpekcijskim organom, objavlja odločbe, izdane v postopkih inšpekcijskega nadzora, skladno s predlogom Komisije Državnega zbora za nadzor javnih financ pa od 1.7.2016 dalje tudi izdane zapisnike.

# LETNI NAČRT DELA PRORAČUNSKE INŠPEKCIJE ZA LETO 2018

Proračunska inšpekcija izvaja naloge inšpekcijskega nadzora po Zakonu o javnih financah na podlagi **letnega načrta dela**, ki ga za posamezno poslovno leto sprejme direktor urada in je sestavni del programa dela Urada RS za nadzor proračuna.

## II.1. Priprava letnega načrta dela

Način priprave letnega načrta dela določa Navodilo za izvajanje postopkov inšpekcijskega nadzora proračunske inšpekcije. Z letnim načrtom dela proračunska inšpekcija zasleduje naslednje cilje:

* zagotavljanje nadzora nad čim večjim številom neposrednih in posrednih proračunskih uporabnikov in nad čim več različnimi področji porabe proračunskih sredstev,
* zagotavljanje nadzora nad čim večjim obsegom proračunskih sredstev,
* zagotavljanje čim hitrejše odzivnosti inšpekcijskega organa v primeru prejetih prijav, pobud in zahtev drugih organov (KPK, policija, tožilstvo).

**Letni načrt dela** proračunske inšpekcije je sestavljen iz dveh delov:

* program rednih inšpekcijskih nadzorov,
* okvirni program inšpekcijskih nadzorov na podlagi tekočih prijav, pobud in zahtev.

Prvi del načrta je poimenski, drugi del, ki se nanaša na inšpekcijske nadzore, uvedene na podlagi prijav, pa je določen le v okvirnem številčnem obsegu glede na izkušnje preteklih let.

Proračunska inšpekcija je za leto 2018 načrtovala izvedbo **35 inšpekcijskih nadzorov nad izvajanjem Zakona o javnih financah**, od tega:

* 25 rednih inšpekcijskih nadzorov,
* 10 inšpekcijskih nadzorov na podlagi prijav in zahtev.

Od 25 rednih inšpekcijskih nadzorov je bilo 10 nadzorov (40% vseh rednih nadzorov) načrtovanih pri neposrednih (4 ministrstva, 4 občine, 2 druga NPU), 15 nadzorov pa pri posrednih proračunskih uporabnikih.

## II.2. Izvajanje letnega načrta dela za leto 2018

V obdobju od 1.7. do 31.12.2018 je proračunska inšpekcija izvedla 30 inšpekcijskih nadzorov. Od tega jih je z izdajo zapisnika zaključila 21.

V celotnem letu 2018 je proračunska inšpekcija izvedla 55 inšpekcijskih nadzorov, kar je za 20 (57%) več od načrtovanega. Od tega jih je z izdajo zapisnika zaključila 46.

Večje število izvedenih inšpekcijskih nadzorov je posledica dejstva, da je bilo na podlagi prijav v letu 2018 načrtovanih 10 nadzorov, izvedenih pa 16[[1]](#footnote-1).

Od rednih nadzorov je bilo izvedenih 24, načrtovanih pa 25. Poleg navedenih nadzorov je proračunska inšpekcija izvedla še dodatnih 12 inšpekcijskih nadzorov v javnih zdravstvenih zavodih na podlagi Zakona o interventnih ukrepih za zagotovitev finančne stabilnosti javnih zdravstvenih zavodov, katerih ustanovitelj je Republika Slovenija (ZIUFSZZ), ki niso bili načrtovani v letnem načrtu dela za leto 2018, temveč so bili dodani med letom.

Večje število izvedenih inšpekcijskih nadzorov je tudi posledica kadrovske okrepitve proračunske inšpekcije z dne 1.7.2018 za enega inšpektorja.

Na dan 31.12.2018 je v izvajanju 8 inšpekcijskih nadzorov.

Tabela 1: Število načrtovanih (letni načrt dela za leto 2018) in število izvedenih inšpekcijskih nadzorov

|  |  |  |  |  |
| --- | --- | --- | --- | --- |
|  | načrtovano (LND) | **izvedeno v obdobju 1.7. do 31.12.2018** | izvedeno skupaj v letu 2018 | delež izvedenih nadzorov glede na načrtovane  v letu 2018  (v %) |
| redni nadzori | 25 | **10** | 26 | 104 |
| nadzori na podlagi prijav | 10 | **8** | 17 | 170 |
| nadzori na podlagi ZIUFSZZ | - | **12** | 12 | - |
| **skupaj** | 35 | **30** | 55 | 157 |

## II.2.1. Redni inšpekcijski nadzori

**V obdobju od 1.7. do 31.12.2018** je bilo **izvedenih in z zapisnikom zaključenih 10** rednih nadzorov, od tega 3 (30%) pri neposrednih proračunskih uporabnikih, 7 (70%) pa pri posrednih. Nepravilnosti so bile ugotovljene pri 4 (40%) proračunskih uporabnikih.

Tabela 2: Redni inšpekcijski nadzori, zaključeni v obdobju od 1.7. do 31.12.2018

|  |  |  |  |
| --- | --- | --- | --- |
| **Proračunski uporabnik** | **Letni načrt dela za leto** | **Vrsta proračunskega uporabnika** | **Ugotovljene nepravilnosti** |
| Slovenska akreditacija | 2018 | PPU | ne |
| Služba Vlade RS za zakonodajo | 2018 | NPU | ne |
| Ministrstvo za javno upravo | 2018 | NPU | da |
| Kmetijsko gozdarski zavod Novo mesto | 2018 | PPU | da |
| Triglavski narodni park | 2018 | PPU | ne |
| Center IRIS | 2018 | PPU | da |
| Center za usposabljanje, delo in varstvo Dolfke Boštjančič Draga | 2018 | PPU | da |
| Državni izpitni center | 2018 | PPU | ne |
| Občina Hrastnik | 2018 | NPU | ne |
| Javni zavod Krajinski park Goričko | 2018 | PPU | ne |

**V celotnem letu 2018** je proračunska inšpekcija **z izdajo zapisnika zaključila** **26** rednih inšpekcijskih nadzorov, od tega 10 (38%) pri neposrednih, 16 (62%) pa pri posrednih proračunskih uporabnikih.

Od 26 zaključenih rednih inšpekcijskih nadzorov sta bila 2 načrtovana v letnem načrtu dela za leto 2017 in sta bila začeta še v letu 2017, 24 nadzorov pa v letnem načrtu dela za leto 2018.

V rednih inšpekcijskih nadzorih so bile nepravilnosti ugotovljene pri 16 (61%) proračunskih uporabnikih.

## II.2.2. Reševanje prijav in inšpekcijski nadzori, izvedeni na podlagi prijav in pobud

V obdobju od 1.7. do 31.12.2018 je proračunska inšpekcija prejela 17 prijav oziroma pobud za uvedbo inšpekcijskega nadzora, obravnavala pa jih je 15.

Od 15 obravnavanih prijav je bilo 6 takšnih, na podlagi katerih je bil, ali še bo v letu 2019, uveden inšpekcijski nadzor, v 9 primerih pa je bilo ugotovljeno, da glede na vsebino sodijo v pristojnost drugih organov, katerim so bile odstopljene v reševanje, ali pa je bilo ugotovljeno, da ne obstajajo razlogi za uvedbo inšpekcijskega nadzora oziroma, da vloge glede na vsebino niti ni mogoče obravnavati kot prijavo.

V celotnem letu 2018 je proračunska inšpekcija prejela 47 prijav, obravnavala pa 45. Od 45 obravnavanih prijav je bilo 12 takšnih, na podlagi katerih je bil, ali še bo v letu 2019, uveden inšpekcijski nadzor. V 33 primerih pa je bilo ugotovljeno, da glede na vsebino sodijo v pristojnost drugih organov, katerim so bile odstopljene v reševanje, ali pa je bilo ugotovljeno, da ne obstajajo razlogi za uvedbo inšpekcijskega nadzora oziroma, da vloge glede na vsebino niti ni mogoče obravnavati kot prijavo. Na dan 31.12.2018 sta 2 prijavi še v obravnavi.

V obdobju od 1.7. do 31.12.2018 je proračunska inšpekcija na podlagi prijav in pobud, od katerih so bile nekatere prejete še v prvem polletju leta 2018, izvedla 6 inšpekcijskih nadzorov, od tega 3 (50%) pri neposrednih, 3 (50%) pa pri posrednih proračunskih uporabnikih. V primeru enega inšpekcijskega nadzora pri neposrednem proračunskem uporabniku je bil postopek ustavljen. Nepravilnosti so bile ugotovljene v 3 (60%) nadzorih, uvedenih na podlagi prijav.

Tabela 3: Inšpekcijski nadzori, uvedeni na podlagi prijav in pobud, zaključeni v obdobju od 1.7. do 31.12.2018

|  |  |  |  |
| --- | --- | --- | --- |
| **Proračunski uporabnik** | **Leto prejema prijave** | **Vrsta proračunskega uporabnika** | **Ugotovljene nepravilnosti** |
| UKC Ljubljana | 2018 | PPU/ javni zavod | da |
| Onkološki inštitut Ljubljana | 2018 | PPU/javni zavod | da |
| Ministrstvo za infrastrukturo | 2018 | NPU | ne |
| Uprava RS za pomorstvo | 2018 | NPU | ne |
| Osnovna šola Šmartno na Pohorju | 2018 | PPU/ javni zavod | da |

**V celotnem letu 2018** je proračunska inšpekcija na podlagi prijav in pobud **izvedla 14** nadzorov, od tega 6 (43%) pri neposrednih, 8 (57%) pa pri posrednih proračunskih uporabnikih. Nepravilnosti so bile ugotovljene v 6 (43%) nadzorih, uvedenih na podlagi prijav.

V letnem načrtu dela za leto 2018 je proračunska inšpekcija načrtovala 10 nadzorov na podlagi prijav in pobud. Dejansko število nadzorov na podlagi prijav je bilo za 4 (40%) večje od načrtovanega. Razlog za večje število nadzorov na podlagi prijav je v tem, da števila prijav, na podlagi katerih bo v posameznem letu potrebno uvesti inšpekcijski nadzor in obsega, oziroma trajanja teh nadzorov, ni mogoče vnaprej natančno predvideti. Poleg tega je proračunska inšpekcija v letu 2018 zaključila en nadzor, ki je bil uveden na podlagi prijave še v letu 2017.

## II.3. Vodenje prekrškovnih postopkov in odkrivanje sumov storitve kaznivih dejanj

**V obdobju od 1.7. do 31.12.2018** proračunska inšpekcijav inšpekcijskih nadzorih ni ugotovila dejanj, ki so opredeljena kot prekršek po Zakonu o javnih financah (ZJF) ali drugem predpisu, na podlagi katerega ima pristojnost vodenja prekrškovnih postopkov.

Prav tako ni ugotovila ravnanj, ki bi po Kazenskem zakoniku (KZ-1) imela znake kaznivega dejanja.

V zvezi z ugotovljenimi dejanji, ki imajo znake prekrška po predpisih, ki sodijo v pristojnost drugih prekrškovnih organov, je proračunska inšpekcija v obdobju od 1.7. do 31.12.2018 predlagala uvedbo prekrškovnega postopka Državni revizijski komisiji in sicer v primeru inšpekcijskega nadzora pri UKC Ljubljana.

**V celotnem letu 2018** je proračunska inšpekcija zaradi ugotovljenih dejanj, ki imajo znake prekrška, predlagala uvedbo prekrškovnega postopka samo v enem, že navedenem, primeru.

Dejanj, ki bi imela znake prekrška po predpisih, na podlagi katerih ima sama pristojnost vodenja prekrškovnega postopka, ali dejanj, ki bi imela znake kaznivega dejanja po Kazenskem zakoniku, proračunska inšpekcija v letu 2018 ni ugotovila.

# ANALIZA IZVEDENIH INŠPEKCIJSKIH NADZOROV

Cilj proračunske inšpekcije pri izvajanju inšpekcijskih nadzorov je zagotavljanje nadzora:

* nad čim večjim številom neposrednih in posrednih proračunskih uporabnikov,
* nad čim večjim obsegom proračunskih sredstev,
* nad čim več različnimi področji porabe proračunskih sredstev,

ter odkrivanje nepravilnosti in sprejemanje oziroma predlaganje ukrepov za njihovo odpravo.

## III.1. Vrste proračunskih uporabnikov in obseg nadziranih proračunskih sredstev

**V obdobju od 1.7. do 31.12.2018** je proračunska inšpekcija izvedla in zaključila z zapisnikom 21 inšpekcijskih nadzorov, 5 (24**%**) nadzorov pri neposrednih proračunskih uporabnikih, 16 (76%) pa pri posrednih.

Pri tem so bile tako pri neposrednih kot pri posrednih proračunskih uporabnikih zastopane **različne vrste proračunskih uporabnikov** in s tem tudi različna področja porabe proračunskih sredstev:

* zdravstvo (8),
* izobraževanje (4),
* okolje (2),
* vladne službe (2),
* kmetijstvo (1),
* javna uprava (1),
* promet in infrastruktura (2),
* investicije pri občinah (1).

Največ inšpekcijskih nadzorov je bilo opravljenih pri proračunskih uporabnikih s področja zdravstva, kar je predvsem posledica preverjanja porabe interventnih sredstev, ki so jih prejeli javni zdravstveni zavodi na podlagi sprejetega Zakona o interventnih ukrepih za zagotovitev finančne stabilnosti javnih zdravstvenih zavodov, katerih ustanovitelj je Republika Slovenija (ZIUFSZZ).

Tabela 4: Izvedeni inšpekcijski nadzori v obdobju od 1.7. do 31.12.2018 po vrstah proračunskih uporabnikov

|  |  |  |
| --- | --- | --- |
| **Vrsta PU** | **Število PU** | **delež v vseh nadzorih (%)** |
| Ministrstvo | 2 | 9,5 |
| Vladni PU | 2 | 9,5 |
| Nevladni PU | - | - |
| Pravosodni PU | - | - |
| Upravna enota | - | - |
| Občina | 1 | 4,8 |
| ***skupaj NPU*** | ***5*** | ***23,8*** |
| Javna agencija, javni sklad | - | - |
| Javni zavod | *16* | *76,2* |
| ***skupaj PPU*** | ***16*** | ***76,2*** |
| **vsi PU** | ***21*** | ***100,00*** |

V 21 izvedenih in z zapisnikom zaključenih inšpekcijskih nadzorih je proračunska inšpekcija v nadzor zajela za skupno **153.316.067 eur** **proračunskih sredstev**, od tega 33.863.218 eur (22%) v rednih inšpekcijskih nadzorih, 94.510.505 eur (62%) v inšpekcijskih nadzorih na podlagi prijav in 24.942.344 eur(16%) v inšpekcijskih nadzorih v javnih zdravstvenih zavodih na podlagi ZIUFSZZ.

Tabela 5: Znesek nadziranih proračunskih sredstev v obdobju od 1.7. do 31.12.2018 po proračunskih uporabnikih

|  |  |  |
| --- | --- | --- |
| **Proračunski uporabnik** | **Obseg nadziranih sredstev (v eur)** | **Skupaj** |
| Slovenska akreditacija | 515.675 |  |
| Služba Vlade RS za zakonodajo | 2.185.381 |
| Ministrstvo za javno upravo | 12.077.998 |
| Kmetijsko gozdarski zavod Novo mesto | 1.544.317 |
| Triglavski narodni park | 1.547.775 |
| Center IRIS | 1.950.105 |  |
| CUDV Draga | 6.790.480 |  |
| Državni izpitni center | 4.131.326 |  |
| Občina Hrastnik | 2.674.632 |  |
| Javni zavod Krajinski park Goričko | 445.529 |  |
| ***skupaj v rednih inšpekcijskih nadzorih*** |  | ***33.863.218*** |
| Onkološki inštitut Ljubljana | 3.083.506 |  |
| UKC Ljubljana | 79.879.210 |
| Ministrstvo za infrastrukturo | 9.763.796 |
| Uprava RS za pomorstvo | 1.245.619 |
| OŠ Šmartno na Pohorju | 538.374 |
| ***skupaj v inšpekcijskih nadzorih po prijavah*** |  | ***94.510.505*** |
| Splošna bolnišnica Brežice | 263.963 |  |
| Splošna bolnišnica Novo mesto | 4.381.115 |  |
| Splošna bolnišnica dr. Jožeta Potrča | 6.151.410 |  |
| Splošna bolnišnica dr. Franca Derganca Nova Gorica | 7.143.562 |  |
| UKC Maribor | 5.477.235 |  |
| Splošna bolnišnica Murska Sobota | 1.525.059 |  |
| ***skupaj v inšpekcijskih nadzorih po ZIUFSZZ*** |  | ***24.942.344*** |
| ***SKUPAJ*** |  | ***153.316.067*** |

**V celotnem letu 2018** je proračunska inšpekcija izvedla in z zapisnikom zaključila 46 nadzorov, od tega 16 (35%) pri neposrednih, 30 (65%) pa pri posrednih proračunskih uporabnikih. Pri tem je v nadzor zajela za skupno **293.527.232 EUR proračunskih sredstev**, od tega 131.640.814 eur (45%) v rednih nadzorih, 136.944.074 eur (47%) v nadzorih, uvedenih na podlagi prijav in pobud ter 24.942.344 eur (8%) v nadzorih v javnih zdravstvenih zavodih po ZIUFSZZ.

## III.2. Ugotovljene nepravilnosti, ukrepi in predlogi za njihovo odpravo

Od 21 inšpekcijskih nadzorov, ki jih je proračunska inšpekcija izvedla v obdobju od 1.7. do 31.12.2018, so bile nepravilnosti in pomanjkljivosti ugotovljene pri 7 proračunskih uporabnikih, oziroma v 33% izvedenih nadzorov, in sicer pri enem (14%) neposrednem proračunskem uporabniku in 6 (86%) posrednih.

Pri tem je bilo skupaj ugotovljenih 8 primerov nepravilnosti in pomanjkljivosti. Za odpravo nepravilnosti in zagotovitev pravilnega izvajanja predpisov je bil sprejet en ukrep po prvem odstavku 104. člena ZJF in podanih 7 predlogov ukrepov po drugem odstavku 104. člena ZJF.

V celotnem letu 2018 je proračunska inšpekcija od 46 izvedenih inšpekcijskih nadzorov nepravilnosti in pomanjkljivosti ugotovila pri 22 proračunskih uporabnikih, oziroma v 50% vseh nadzorov, in sicer pri 8 (36%) neposrednih proračunskih uporabnikih, 14 (64%) pa posrednih.

Skupaj je bilo v letu 2018 pri 22 proračunskih uporabnikih ugotovljenih 31 primerov nepravilnosti in pomanjkljivosti. Za odpravo nepravilnosti in zagotovitev pravilnega izvajanja predpisov je bil sprejet en ukrep po prvem odstavku 104. člena ZJF in podanih 30 predlogov ukrepov po drugem odstavku 104. člena ZJF.

Tabela 6: Število ugotovljenih nepravilnosti in ukrepov po 104. členu ZJF v obdobju od 1.7. do 31.12.2018 po proračunskih uporabnikih

|  |  |  |  |
| --- | --- | --- | --- |
| **Proračunski uporabnik** | **Število ugotovljenih nepravilnosti** | **Število ukrepov po prvem odst. 104. čl. ZJF** | **Število ukrepov po drugem odst. 104. čl. ZJF** |
| Ministrstvo za javno upravo | 1 | - | 1 |
| Kmetijsko gozdarski zavod Novo mesto | 1 | - | 1 |
| Onkološki inštitut | 1 | - | 1 |
| UKC Ljubljana | 1 | 1 | - |
| Center IRIS | 2 | - | 2 |
| CUDV Draga | 1 | - | 1 |
| OŠ Šmartno na Pohorju | 1 | - | 1 |
| **skupaj** | **8** | **1** | **7** |

Od 8 primerov nepravilnosti in pomanjkljivosti, ugotovljenih v obdobju od 1.7. do 31.12.2018, je največ primerov nepravilnosti:

* pri notranjih kontrolah in izvajanju notranjih aktov proračunskih uporabnikov (3)
* pri nenamenski porabi proračunskih sredstev (1)
* pri javnem naročanju (2) ter
* drugih nepravilnosti (2).

Od 31 primerov nepravilnosti in pomanjkljivosti, ugotovljenih v celotnem letu 2018, pa je največ primerov nepravilnosti:

* pri notranjih kontrolah in izvajanju notranjih aktov proračunskih uporabnikov (11),
* pri javnem naročanju (5),
* pri nenamenski rabi proračunskih sredstev (3),
* pri izvajanju nadzora financerja nad porabo sredstev proračuna pri prejemniku sredstev (2) ter
* drugih nepravilnosti (10).

Tabela 7: Število ugotovljenih vrst nepravilnosti in pomanjkljivosti v obdobju od 1.7. do 31.12.2018 in v celotnem letu 2018

|  |  |  |
| --- | --- | --- |
| **Vrsta nepravilnosti in pomanjkljivosti** | **Število primerov v obdobju od 1.7. do 31.12.2018** | **Število primerov v letu 2018** |
| nenamenska ali negospodarna poraba sredstev | **1**[[2]](#footnote-2) | 3 |
| pomanjkljiv oz. neustrezen nadzor financerja nad porabo sredstev pri prejemniku sredstev | **-** | 2 |
| pomanjkljive notranje kontrole in nedoslednost pri izvajanju notranjih aktov PU | **3**[[3]](#footnote-3) | 11 |
| nepravilnosti/pomanjkljivosti pri javnem naročanju | **2[[4]](#footnote-4)** | 5 |
| druge nepravilnosti | **2**[[5]](#footnote-5) | 10 |
| **skupaj** | **8** | **31** |

V obdobju od 1.7. do 31.12.2018 je bil za odpravo nepravilnosti in zagotovitev pravilnega izvajanja predpisov sprejet en ukrep po prvem odstavku 104. člena ZJF in podanih 7 predlogov ukrepov po drugem odstavku 104. člena ZJF.

Proračunska inšpekcija je na podlagi prvega odstavka 104. člena ZJF podala en predlog za uvedbo postopka o prekršku drugemu prekrškovnemu organu (Državni revizijski komisiji).

Predlogi ukrepov po drugem odstavku 104. člena ZJF pa se nanašajo na:

* vračilo sredstev v proračun RS (1),
* vzpostavitev oziroma izboljšanje notranjih kontrol poslovanja (4) in
* druge ukrepe (2).

V celotnem letu 2018 je bil sprejet en ukrep na podlagi prvega odstavka 104. člena ZJF in podanih 30 predlogov ukrepov po drugem odstavku 104. člena ZJF.

Proračunska inšpekcija je na podlagi prvega odstavka 104. člena ZJF v enem primeru podala predlog za uvedbo postopka o prekršku drugemu prekrškovnemu organu.

Predlogi ukrepov po drugem odstavku 104. člena ZJF pa se nanašajo na:

* vzpostavitev oziroma izboljšanje notranjih kontrol poslovanja (9),
* vzpostavitev ustreznih postopkov pri javnem naročanju (3),
* vračilo nenamensko porabljenih sredstev proračuna (4),
* izboljšanje nadzora financerja nad prejemnikom sredstev (6) in
* druge ukrepe (8).

Tabela 8: Število ukrepov v inšpekcijskih nadzorih v obdobju od 1.7. do 31.12.2018 in v letu 2018 po vrstah

|  |  |  |
| --- | --- | --- |
| **Vrsta ukrepa** | **Število primerov v obdobju od 1.7. do 31.12.2018** | **Število primerov v letu 2018** |
| **Ukrepi po prvem odst. 104. člena ZJF:** | **1** | **1** |
| * odločba (1. tč. 104. čl. ZJF) | - | - |
| * predlog pristojnemu organu za sprejem ukrepov (2. tč. 104. čl. ZJF) | - | - |
| * predlog za uvedbo postopka o prekršku drugemu pristojnemu prekrškovnemu organu (3. tč. 104. čl. ZJF) | **1**[[6]](#footnote-6) | 1 |
| * uvedba postopka o prekršku (3. tč. 104. čl. ZJF) | - | - |
| * ovadba (4. tč. 104. čl. ZJF) | - | - |
| **Predlogi ukrepov po drugem odst. 104. člena ZJF** | **7** |  |
| * predlog za vračilo sredstev v proračun RS | **1**[[7]](#footnote-7) | 4 |
| * izboljšanje nadzora financerja nad prejemnikom sredstev v zvezi s porabo sredstev proračuna | - | 6 |
| * določitev pravil za zagotovitev gospodarnosti pri porabi sredstev |  | - |
| * vzpostavitev oz. izboljšanje notranjih kontrol poslovanja | **4**[[8]](#footnote-8) | 9 |
| * vzpostavitev ustreznih postopkov pri javnem naročanju | - | 3 |
| * drugi ukrepi | **2**[[9]](#footnote-9) | 8 |
| **Skupaj ukrepi in predlogi po 104. členu ZJF** | **8** | **31** |

## III.3. Učinki izvedenih inšpekcijskih nadzorov in ukrepov na porabo proračunskih sredstev

V povezavi s 7 predlogi ukrepov, ki so jih proračunski inšpektorji na podlagi drugega odstavka 104. člena ZJF **v obdobju od 1.7. do 31.12.2018** podali 7 proračunskim uporabnikom, so ti predložili **5 poročil** o realizaciji ukrepov[[10]](#footnote-10). Iz poročil izhaja, da je bilo **5 predlogov proračunskih inšpektorjev realiziranih na ustrezen način**. V enem primeru predloga, ki se nanaša na vračilo sredstev v proračun RS, je bilo s strani proračunskega uporabnika[[11]](#footnote-11) sporočeno, da sredstev v skladu s predlogom proračunskega inšpektorja ne bo vrnil v proračun, ker se s predlogom proračunskega inšpektorja ne strinja in se sklicuje na mnenje resornega ministrstva.

**V celotnem letu 2018** so proračunski inšpektorji 22 proračunskim uporabnikom podali 31 predlogov ukrepov na podlagi drugega odstavka 104. člena ZJF. Proračunski uporabniki so predložili **21 poročil** o realizaciji predlogov ukrepov, iz katerih izhaja, da je bilo **28 predlogov ukrepov realiziranih na ustrezen način**, v zvezi z enim predlogom ukrepa rok še ni potekel. V enem primeru je bil predlog ukrepa delno realiziran[[12]](#footnote-12), zato bo realizacijo tega ukrepa proračunska inšpekcija spremljala in o tem poročala v poročilu za naslednje polletno obdobje. V enem primeru pa je bilo s strani proračunskega uporabnika sporočeno, da predloga ukrepa ne bo realiziral, zato bo proračunska inšpekcija po dodatno pridobljenemu mnenju resornega ministrstva sprejela odločitev, o kateri bo poročala v naslednjem polletnem poročilu.

Tabela 9: Število realiziranih predlogov ukrepov po drugem odstavku 104. člena ZJF v obdobju 1.7. do 31.12.2018 in v letu 2018

|  |  |  |
| --- | --- | --- |
| **Realizacija predlogov** | **Število primerov v obdobju od 1.7. do 31.12.2018** | **Število primerov v letu 2018** |
| realizirani predlogi ukrepov po drugem odst. 104. čl. ZJF | **5**[[13]](#footnote-13) | 28 |
| nerealizirani predlogi - rok za poročanje še ni potekel ali predlog do poteka roka še ni bil realiziran | **2**[[14]](#footnote-14) | 3 |
| nerealizirani predlogi - PU v roku ni poročal o realizaciji predlogov | - | - |
| **skupaj** | **7** | **31** |

Na podlagi predlogov ukrepov po drugem odstavku 104. člena ZJF so bili v obdobju od 1.7. do 31.12.2018 oziroma v celotnem letu 2018 doseženi učinki, prikazani v tabeli 10.

Tabela 10: Učinki ukrepov po drugem odstavku 104. člena ZJF v obdobju 1.7. do 31.12.2018 in v letu 2018 po vrstah

|  |  |  |
| --- | --- | --- |
| **Vrsta učinka** | **Število primerov v obdobju od 1.7. do 31.12.2018** | **Število primerov v letu 2018** |
| povečanje sredstev proračuna RS ali proračunskega uporabnika | **-** | 2 |
| vzpostavitev zakonitega ravnanja s proračunskimi sredstvi | **1**[[15]](#footnote-15) | 4 |
| izboljšanje ali vzpostavitev ustreznih notranjih kontrol, sprejem ustreznih internih aktov | **4**[[16]](#footnote-16) | 10 |
| izboljšanje nadzora financerja nad porabo sredstev | - | 2 |
| večja transparentnost pri porabi sredstev | **1**[[17]](#footnote-17) | 6 |
| **skupaj** | **6** | **24** |

# POVZETEK IZVEDENIH NADZOROV, UGOTOVLJENIH NEPRAVILNOSTI IN SPREJETIH UKREPOV

|  |  |
| --- | --- |
| **Kmetijsko gozdarski zavod Novo mesto**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/Kmetijsko_gozdarski_zavod_Novo_mesto.pdf> | |
| vrsta proračunskega uporabnika | PPU, javni zavod |
| podlaga za uvedbo nadzora | LND |
| obseg nadziranih sredstev | 1.544.317 |
| predmet nadzora | poraba sredstev proračuna RS v letu 2017 |
| ugotovljene nepravilnosti (da / ne) | DA |
| opis nepravilnosti | nedoslednost pri izvajanju notranjih aktov PU – svet zavoda ni odločal o razporeditvi prihodkov nad odhodki |
| opis ukrepov | predlog, da PU predlaga svetu zavoda razporeditev prihodkov nad odhodki |
| način realizacije predlogov ukrepov | sprejetje sklepa sveta zavoda o razporeditvi prihodkov nad odhodki |
| so predlogi ukrepov ustrezno realizirani | da |

|  |  |
| --- | --- |
| **Ministrstvo za javno upravo**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/Ministrstvo_za_javno_upravo.pdf> | |
| vrsta proračunskega uporabnika | NPU |
| podlaga za uvedbo nadzora | LND |
| obseg nadziranih sredstev | 12.077.998 |
| predmet nadzora | Poraba sredstev proračuna RS na PP 153380 Razvoj ter vzdrževanje in upravljanje skupne informacijske infrastrukture (strežniške in licenčne) v letih 2017 in 2018  Pregled izdatkov za službena potovanja v letih 2017 in 2018 |
| ugotovljene nepravilnosti (da / ne) | DA |
| opis nepravilnosti | Ugotovitve za leto 2017:  - službena potovanja v Dubaj niso bila planirana v skladu določbami internega akta MJU, ki določa roke in način priprave letnega plana službenih poti;  - potni nalogi so bili v vseh primerih izdani prepozno, kar je v nasprotju z internim aktom MJU;  - predlogi za izdajo potnih nalogov za ministra, vodjo kabineta in generalnega direktorja niso bili odobreni in potrjeni v skladu z internim aktom MJU;  - ni bilo pridobljeno soglasje skrbnika PP, iz katere postavke bo službeno potovanje financirano, kar je v nasprotju z določbami internega akta MJU;  - poročila o službenih poteh udeleženci niso objavila na intranetu MJU, kot določa interni akt MJU  Ugotovitve za leto 2018:  - iz razpoložljive dokumentacije ni razviden (transparenten) celoten strošek udeležbe na srečanju v Dubaju in vir zagotovljenih in izplačanih sredstev za letalski prevoz;  - potni nalogi za službeno pot so bili izdani prepozno (z izjemo podsekretarke v kabinetu)  - potnih nalogov ni odobrila za to določena odgovorna oseba (z izjemo podsekretarke v kabinetu) |
| opis ukrepov | predlog, da PU sklene aneks k pogodbi z družbo 3 GEN d.o.o., v katerem bodo razvidni vsi proračunski uporabniki, za katere je MJU prevzelo v upravljanje IK infrastrukturo, in nove aktivnosti ter vse spremembe, ki so predmet letnega usklajevanja s firmo 3 GEN v skladu s pogodbo |
| način realizacije predlogov ukrepov | sklenitev aneksa k pogodbi z družbo 3 Gen d.o.o. |
| so predlogi ukrepov ustrezno realizirani | da |

|  |  |
| --- | --- |
| **Onkološki inštitut Ljubljana**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/ONKOLOSKI_INSTITUT_LJUBLJANA.pdf> | |
| vrsta proračunskega uporabnika | PPU, javni zavod |
| podlaga za uvedbo nadzora | prijava |
| obseg nadziranih sredstev | 3.083.506 |
| predmet nadzora | poraba sredstev proračuna RS, prejetih na podlagi ZIUFSZZ. |
| ugotovljene nepravilnosti (da / ne) | DA |
| opis nepravilnosti | sredstva niso bila porabljena za namene, določene z zakonom |
| opis ukrepov | PU mora sredstva vrniti v proračun RS |
| način realizacije predlogov ukrepov | PU še ni realiziral ukrepa |
| so predlogi ukrepov ustrezno realizirani | PU še ni realiziral ukrepa |

|  |  |
| --- | --- |
| **UKC Ljubljana**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/UNIVERZITETNI_KLINICNI_CENTER_LJUBLJANA.pdf>  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/UKC_Ljubljana_-_dodatni_zapisnik.pdf> | |
| vrsta proračunskega uporabnika | PPU, javni zavod |
| podlaga za uvedbo nadzora | prijava |
| obseg nadziranih sredstev | 79.879.210 |
| predmet nadzora | poraba sredstev proračuna RS, prejetih na podlagi ZIUFSZZ in ZJF |
| ugotovljene nepravilnosti (da / ne) | DA |
| opis nepravilnosti | PU z dobavitelji nima sklenjenih pogodb za dobavo blaga ali opravljanje storitev, naročanje z naročilnicami, pri oddaji naročil ni upošteval vrednostnega praga, nad katerim mora izvajati postopke javnih naročil |
| opis ukrepov | predlog za uvedbo postopka o prekršku Državni revizijski komisiji |
| način realizacije predlogov ukrepov | - |
| so predlogi ukrepov ustrezno realizirani | - |

|  |  |
| --- | --- |
| **Center IRIS**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/Center_IRIS.pdf> | |
| vrsta proračunskega uporabnika | PPU, javni zavod |
| podlaga za uvedbo nadzora | LND |
| obseg nadziranih sredstev | 1.950.105 |
| predmet nadzora | poraba sredstev proračuna RS, prejetih na podlagi ZIUFSZZ |
| ugotovljene nepravilnosti (da / ne) | DA |
| opis nepravilnosti | - ni bila povsod zagotovljena ustrezna računovodska kontrola v skladu s Pravilnikom o računovodstvu zavoda in zavod ni ustrezno spremenil notranjih pravnih aktov |
| opis ukrepov | Predlog PU, da:   * zagotovi pravilno in dosledno izvajanje Pravilnika * spremeni Pravilnik v skladu s statusno spremembo |
| način realizacije predlogov ukrepov | * zagotovitev večje kontrole knjigovodskih listin oz. poslovnih dogodkov * sprejem novih pravilnikov v skladu s statusnimi spremembami |
| so predlogi ukrepov ustrezno realizirani | da |

|  |  |
| --- | --- |
| **Center za usposabljanje, delo in varstvo Dolfke Boštjančič Draga**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/CUDV_Draga.pdf> | |
| vrsta proračunskega uporabnika | PPU, javni zavod |
| podlaga za uvedbo nadzora | LND |
| obseg nadziranih sredstev | 6.790.480 |
| predmet nadzora | Poraba sredstev proračuna RS v letu 2017 |
| ugotovljene nepravilnosti (da / ne) | DA |
| opis nepravilnosti | * interni pravilnik o oddaji javnih naročil male vrednosti ima naveden napačen sklic na ZJN-2 glede na veljavni ZJN-3, v predlogu nabave ni vedno navedena ocenjena vrednost naročila in oseba oz. enota, ki podaja predlog nabave |
| opis ukrepov | Predlog PU, da interni pravilnik uskladi z veljavno zakonodajo in da odpravi nepravilnosti pri izpolnjevanju predloga nabave |
| način realizacije predlogov ukrepov | PU je interni pravilnik uskladil z veljavno zakonodajo |
| so predlogi ukrepov ustrezno realizirani | da |

|  |  |
| --- | --- |
| **Osnovna šola Šmartno na** Pohorju  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/Osnovna_sola_Smartno_na_Pohorju.pdf> | |
| vrsta proračunskega uporabnika | PPU, javni zavod |
| podlaga za uvedbo nadzora | prijava |
| obseg nadziranih sredstev | 538.374 |
| predmet nadzora | poraba sredstev proračuna RS v zvezi s posli, navedenimi v prijavi |
| ugotovljene nepravilnosti (da / ne) | DA |
| opis nepravilnosti | finančno poslovanje v nasprotju s Pravilnikom o računovodstvu PU, ker ni zagotovljena kontrola knjigovodskih listin |
| opis ukrepov | zagotoviti pravilno in dosledno izvajanje kontrole knjigovodskih listin |
| način realizacije predlogov ukrepov | Rok za realizacijo ukrepov še ni potekel |
| so predlogi ukrepov ustrezno realizirani | Rok za realizacijo ukrepov še ni potekel |

|  |  |
| --- | --- |
| **Slovenska akreditacija**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/Slovenska_akreditacija.pdf> | |
| vrsta proračunskega uporabnika | PPU |
| podlaga za uvedbo nadzora | LND |
| obseg nadziranih sredstev | 515.675 |
| predmet nadzora | Poraba sredstev proračuna RS v letu 2017 |
| ugotovljene nepravilnosti (da / ne) | NE |

|  |  |
| --- | --- |
| **Služba Vlade RS za zakonodajo**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/Sluzba_Vlade_RS_za_zakonodajo.pdf> | |
| vrsta proračunskega uporabnika | NPU |
| podlaga za uvedbo nadzora | LND |
| obseg nadziranih sredstev | 2.185.381 |
| predmet nadzora | Poraba sredstev proračuna RS v letu 2017 za:  - PP 2833 Investicije in investicijsko vzdrževanje državnih organov  - PP 3338 Materialni stroški  - PP 4277 Projekt IDC  - PP 9510 Razvoj in vzdrževanje RPS in PIS  - PP 7390 Osnovna sredstva – sredstva odškodnin |
| ugotovljene nepravilnosti (da / ne) | NE |

|  |  |
| --- | --- |
| **Triglavski narodni park**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/JZ_Triglavski_narodni_park_Bled.pdf> | |
| vrsta proračunskega uporabnika | PPU, javni zavod |
| podlaga za uvedbo nadzora | LND |
| obseg nadziranih sredstev | 1.547.775 |
| predmet nadzora | Poraba sredstev proračuna RS v letu 2017 |
| ugotovljene nepravilnosti (da / ne) | NE |

|  |  |
| --- | --- |
| **Državni izpitni center**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/Drzavni_izpitni_center.pdf> | |
| vrsta proračunskega uporabnika | PPU, javni zavod |
| podlaga za uvedbo nadzora | LND |
| obseg nadziranih sredstev | 4.131.326 |
| predmet nadzora | Poraba sredstev proračuna RS v letu 2017 |
| ugotovljene nepravilnosti (da / ne) | NE |

|  |  |
| --- | --- |
| **Občina Hrastnik**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/Obcina_Hrastnik.pdf> | |
| vrsta proračunskega uporabnika | NPU, občina |
| podlaga za uvedbo nadzora | LND |
| obseg nadziranih sredstev | 2.674.632 |
| predmet nadzora | Poraba sredstev proračuna RS v letu 2017 |
| ugotovljene nepravilnosti (da / ne) | NE |

|  |  |
| --- | --- |
| **Javni zavod Krajinski park Goričko**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/Park_Goricko.pdf> | |
| vrsta proračunskega uporabnika | PPU, javni zavod |
| podlaga za uvedbo nadzora | LND |
| obseg nadziranih sredstev | 445.529 |
| predmet nadzora | Poraba sredstev proračuna RS v letu 2017 |
| ugotovljene nepravilnosti (da / ne) | NE |

|  |  |
| --- | --- |
| **Ministrstvo za infrastrukturo**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/Ministrstvo_za_infrastrukturo.pdf> | |
| vrsta proračunskega uporabnika | NPU |
| podlaga za uvedbo nadzora | prijava |
| obseg nadziranih sredstev | 9.763.796 |
| predmet nadzora | Poraba sredstev proračuna RS v letu 2017 za Nacionalni center za urejanje prometa |
| ugotovljene nepravilnosti (da / ne) | NE |

|  |  |
| --- | --- |
| **Uprava RS za pomorstvo**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/Uprava_RS_za_pomorstvo.pdf> | |
| vrsta proračunskega uporabnika | NPU |
| podlaga za uvedbo nadzora | prijava |
| obseg nadziranih sredstev | 1.245.619 |
| predmet nadzora | Poraba sredstev proračuna RS za posle v letu 2017 in 2018, navedene v prijavi:  PP 766410 Vzdrževanje objektov in opreme – varnost plovbe  PP 555610 Materialni stroški za pomorski promet  PP 383010 Oprema za varnost pomorskega prometa  Plačila podjetju za nakup soli |
| ugotovljene nepravilnosti (da / ne) | NE |

|  |  |
| --- | --- |
| **Splošna bolnišnica Brežice**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/Splosna_bolnisnica_Brezice.pdf> | |
| vrsta proračunskega uporabnika | PPU, javni zavod |
| podlaga za uvedbo nadzora | LND |
| obseg nadziranih sredstev | 263.963 |
| predmet nadzora | poraba sredstev proračuna RS, prejetih na podlagi ZIUFSZZ |
| ugotovljene nepravilnosti (da / ne) | NE |

|  |  |
| --- | --- |
| **Splošna bolnišnica Novo mesto**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/Splosna_bolnisnica_Novo_Mesto.pdf> | |
| vrsta proračunskega uporabnika | PPU, javni zavod |
| podlaga za uvedbo nadzora | po uradni dolžnosti na podlagi ZIUFSZZ |
| obseg nadziranih sredstev | 4.381.115 |
| predmet nadzora | poraba sredstev proračuna RS, prejetih na podlagi ZIUFSZZ |
| ugotovljene nepravilnosti (da / ne) | NE |

|  |  |
| --- | --- |
| **Splošna bolnišnica dr. Jožeta Potrča Ptuj**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/Splosna_bolnisnica_dr._Jozeta_Potrca_Ptuj.pdf> | |
| vrsta proračunskega uporabnika | PPU, javni zavod |
| podlaga za uvedbo nadzora | po uradni dolžnosti na podlagi ZIUFSZZ |
| obseg nadziranih sredstev | 6.151.410 |
| predmet nadzora | poraba sredstev proračuna RS, prejetih na podlagi ZIUFSZZ |
| ugotovljene nepravilnosti (da / ne) | NE |

|  |  |
| --- | --- |
| **Splošna bolnišnica dr. Franca Derganca Nova Gorica**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/SB_Franca_Derganca_Nova_Gorica.pdf> | |
| vrsta proračunskega uporabnika | PPU, javni zavod |
| podlaga za uvedbo nadzora | po uradni dolžnosti na podlagi ZIUFSZZ |
| obseg nadziranih sredstev | 7.143.562 |
| predmet nadzora | poraba sredstev proračuna RS, prejetih na podlagi ZIUFSZZ |
| ugotovljene nepravilnosti (da / ne) | NE |

|  |  |
| --- | --- |
| **Univerzitetni klinični center Maribor**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/UKC_Maribor.pdf> | |
| vrsta proračunskega uporabnika | PPU, javni zavod |
| podlaga za uvedbo nadzora | po uradni dolžnosti na podlagi ZIUFSZZ |
| obseg nadziranih sredstev | 5.477.235 |
| predmet nadzora | poraba sredstev proračuna RS, prejetih na podlagi ZIUFSZZ |
| ugotovljene nepravilnosti (da / ne) | NE |

|  |  |
| --- | --- |
| **Splošna bolnišnica Murska Sobota**  <http://www.unp.gov.si/fileadmin/unp.gov.si/pageuploads/inspekcija/Zapisniki_2018/Splosna_bolnisnica_Murska_Sobota.pdf> | |
| vrsta proračunskega uporabnika | PPU, javni zavod |
| podlaga za uvedbo nadzora | po uradni dolžnosti na podlagi ZIUFSZZ |
| obseg nadziranih sredstev | 1.525.059 |
| predmet nadzora | poraba sredstev proračuna RS, prejetih na podlagi ZIUFSZZ |
| ugotovljene nepravilnosti (da / ne) | NE |

1. Ena prijava je bila obravnavana v okviru rednega inšpekcijskega nadzora, zato ni upoštevana v izvedenih nadzorih, uvedenih na podlagi prijav. [↑](#footnote-ref-1)
2. Onkološki inštitut [↑](#footnote-ref-2)
3. Kmetijsko gozdarski zavod Novo mesto, Center IRIS, OŠ Šmartno na Pohorju [↑](#footnote-ref-3)
4. CUDV, UKC Ljubljana [↑](#footnote-ref-4)
5. Ministrstvo za javno upravo, Center IRIS [↑](#footnote-ref-5)
6. UKC Ljubljana [↑](#footnote-ref-6)
7. Onkološki inštitut Ljubljana [↑](#footnote-ref-7)
8. Kmetijsko gozdarski zavod Novo mesto, Center IRIS, OŠ Šmartno na Pohorju, CUDV Draga [↑](#footnote-ref-8)
9. Center IRIS, Ministrstvo za javno upravo [↑](#footnote-ref-9)
10. V enem primeru rok za poročanje še ni potekel, v drugem primeru pa glede na ugotovljene nepravilnosti ni bilo zahtevano poročanje [↑](#footnote-ref-10)
11. Onkološki inštitut Ljubljana [↑](#footnote-ref-11)
12. Podan je bil predlog za spremembo Zakona o verski svobodi [↑](#footnote-ref-12)
13. Kmetijsko gozdarski zavod Novo mesto, Center IRIS, CUDV Draga, Ministrstvo za javno upravo [↑](#footnote-ref-13)
14. OŠ Šmartno na Pohorju, Onkološki inštitut [↑](#footnote-ref-14)
15. UKC Ljubljana [↑](#footnote-ref-15)
16. Kmetijsko gozdarski zavod Novo mesto, Center IRIS, CUDV Draga [↑](#footnote-ref-16)
17. Ministrstvo za javno upravo [↑](#footnote-ref-17)